CELEX: 52007PC0705
Language: fi
Date: 2007-11-14
Title: Ehdotus: neuvoston asetus yksipuolisten tullietuuksien myöntämisestä Moldovalle sekä asetuksen (EY) N:o 980/2005 ja komission päätöksen 2005/924/EY muuttamisesta

Tärkeä oikeudellinen huomautus

|

52007PC0705

Ehdotus: neuvoston asetus yksipuolisten tullietuuksien myöntämisestä Moldovalle sekä asetuksen (EY) N:o 980/2005 ja komission päätöksen 2005/924/EY muuttamisesta  /* KOM/2007/0705 lopull. - ACC 2007/0245 */  

		FIBryssel 14.11.2007KOM(2007) 705 lopullinen2007/0245 (ACC)Ehdotus:NEUVOSTON ASETUSyksipuolisten tullietuuksien myöntämisestä Moldovalle sekä asetuksen (EY) N:o 980/2005 ja komission päätöksen 2005/924/EY muuttamisesta(komission esittämä)PERUSTELUTVuonna 2005 Moldovaa varten laaditussa Euroopan naapuruuspolitiikkaan kuuluvassa toimintasuunnitelmassa EU sitoutui harkitsemaan mahdollisuutta myöntää Moldovalle yksipuolisia lisätullietuuksia sillä edellytyksellä, että Moldova parantaa merkittävästi valvontajärjestelmiään ja tavaroiden alkuperää koskevia todistusjärjestelmiään.Sitoumus sisällytettiin toimintasuunnitelmaan pääasiasiallisesti siksi, että Moldova on Euroopan mantereen köyhin maa, ja jos sen pääsyä EU:n markkinoille parannettaisiin, se tukisi maan talouden kehittymistä viennin kasvun kautta. Lisäksi oli selvää, että vapaakauppasopimusneuvotteluihin ryhtyminen Moldovan kanssa ei ole vaihtoehto, koska Moldovalla ei ole sellaista kilpailukykyä, jotta se voisi noudattaa tällaisen EU:n kanssa tehtävän järjestelyn vastavuoroisia velvoitteita.Vuonna 2006 Moldova uudisti tullilainsäädäntöään ja saavutti uuden lainsäädännön täytäntöönpanossa tyydyttävän tason vuoden 2007 alussa.Moldovalla oli Romanian kanssa vapaakauppajärjestely 1. tammikuuta 2007 asti, jolloin Romania liittyi Euroopan unioniin. Kaiken kaikkiaan vuoden 2007 laajentumisen vaikutukset Moldovaan olivat vähäiset, mutta sillä oli kielteistä vaikutusta joihinkin keskeisiin Moldovan vientituotteisiin.Säännösten sisältöä koskevia selvennyksiäTässä ehdotuksessa säädetään kaikkien Moldovasta peräisin olevien tuotteiden tulli- ja kiintiövapaasta pääsystä EU:n markkinoille. Poikkeuksena ovat tietyt maataloustuotteet, joille annetaan rajoitettuja myönnytyksiä tullittomuutena tariffikiintiöiden rajoissa tai tullinalennuksina.Maataloustuotteet, joille annetaan rajoitettuja myönnytyksiä, ovat parhaillaan merkittävien sisämarkkinauudistusten kohteena, ja niitä pidetään herkkinä tuotteina EU:n markkinoilla. Tariffikiintiöiden koon määrittämiseksi käytetty menetelmä perustui Moldovan parhaaseen vientitulokseen vuosina 2004–2006 niin, että lineaarinen vuotuinen lisääntyminen vastaa Moldovan tuotanto- ja vientikapasiteetin potentiaalista lisääntymistä vuoteen 2012 asti.Tällä hetkellä Moldova ei täytä liha- ja maitotuotteisiin sovellettavia terveys- ja kasvinsuojelustandardeja (SPS), minkä vuoksi kyseisiä tuotteita ei viedä EU:hun. Liha- ja maitotuotteiden tariffikiintiöt perustuivat tämän vuoksi muille kolmansille maille annettuihin samanlaisiin myönnytyksiin ja Moldovan arvioituun enimmäisvientikapasiteettiin vuoteen 2012 asti. Viennin puuttumisesta huolimatta pidettiin tärkeänä vahvistaa kiintiöt näille tuotteille, jotta kannustetaan Moldovaa jatkamaan toimia asiaankuuluvien SPS-kriteerien täyttämiseksi.Ehdotuksessa säädetään myös etuuskohtelun tilapäisestä keskeyttämisestä, jos kyseessä on petos, väärinkäytös tai tuotteiden alkuperää koskevien sääntöjen ja niihin liittyvien menettelyjen taikka ehdotetussa asetuksessa säädettyjen muiden edellytysten noudattamatta jättäminen. Siihen sisältyy myös suojalauseke siltä varalta, että Moldovasta peräisin olevat tuotteet aiheuttavat tai uhkaavat aiheuttaa vakavia vaikeuksia yhteisön tuottajille. Siinä myös vältetään kaikki päällekkäisyydet EU:n yleiseen etuusjärjestelmään kuuluvien tullietuuksien kanssa.TalousarviovaikutuksetEhdotetusta asetuksesta ei aiheudu menoja yhteisön talousarvioon. Koska tuonnin yleinen taso Moldovasta on vain 0,03 prosenttia yhteisön koko tuonnista, markkinoiden avaamisen ei odoteta tuovan negatiivisia vaikutuksia yhteisölle. Tällä hetkellä noin 86 prosenttia Moldovan kaikesta tuonnista tulee EU:hun ilman tulleja, ja jos Moldovalle myönnetään lisäetuuksia, arvioitu vuotuinen tullitulojen menetys olisi noin 1,5 miljoonaa euroa.2007/0245 (ACC)Ehdotus:NEUVOSTON ASETUSyksipuolisten tullietuuksien myöntämisestä Moldovalle sekä asetuksen (EY) N:o 980/2005 ja komission päätöksen 2005/924/EY muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksensekä katsoo seuraavaa:(1) Euroopan unionin (EU) ja Moldovan välinen suhde perustuu kumppanuus- ja yhteistyösopimukseen, joka tuli voimaan 1 päivänä heinäkuuta 1998 [1]. Yksi sen päätavoitteista on edistää kauppaa ja investointeja sekä osapuolten välisiä sopusointuisia taloudellisia suhteita niiden kestävän taloudellisen kehityksen edistämiseksi.(2) Vuonna 2005 Moldovaa varten laaditussa Euroopan naapuruuspolitiikkaan kuuluvassa toimintasuunnitelmassa EU sitoutui harkitsemaan mahdollisuutta myöntää Moldovalle yksipuolisia lisätullietuuksia sillä edellytyksellä, että Moldova parantaa merkittävästi valvontajärjestelmiään ja tavaroiden alkuperää koskevia todistusjärjestelmiään. Vuonna 2006 Moldova uudisti tullilainsäädäntöään ja saavutti uuden lainsäädännön täytäntöönpanossa tyydyttävän tason vuoden 2007 alussa.(3) Moldovalla oli Romanian kanssa vapaakauppajärjestely 1 päivään tammikuuta 2007 asti, jolloin Romania liittyi Euroopan unioniin. Kaiken kaikkiaan vuoden 2007 laajentumisen vaikutukset Moldovaan olivat vähäiset, mutta sillä oli kielteistä vaikutusta joihinkin keskeisiin Moldovan vientituotteisiin.(4) Moldova saa 21 päivänä joulukuuta 2005 tehdyn komission päätöksen 2005/924/EY [2] nojalla etua kestävää kehitystä ja hyvää hallintoa koskevasta erityisestä kannustusmenettelystä, josta säädetään yleisen tullietuusjärjestelmän soveltamisesta 27 heinäkuuta 2005 annetussa neuvoston asetuksessa (EY) N:o 980/2005 [3].(5) Moldovasta peräisin oleva tuonti on vain 0,03 prosenttia yhteisön koko tuonnista. Markkinoiden avaamisen odotetaan tukevan Moldovan talouden kehitystä viennin lisääntymisen kautta aiheuttamatta kielteisiä vaikutuksia yhteisölle.(6) Sen vuoksi on asianmukaista laajentaa yksipuoliset tullietuudet koskemaan Moldovaa poistamalla kaikki jäljellä olevat tariffikatot teollisuustuotteilta ja parantamalla maataloustuotteiden pääsyä yhteisön markkinoille.(7) Euroopan naapuruuspolitiikkaan kuuluvan toimintasuunnitelman mukaisesti EU:n ja Moldovan suhteen tavoitetaso riippuu siitä, missä määrin Moldova sitoutuu yhteisiin arvoihin ja kykenee panemaan täytäntöön yhteisesti sovitut prioriteetit, mukaan lukien valmius sitoutua tehokkaisiin talousuudistuksiin. Saadakseen kestävää kehitystä ja hyvää hallintoa koskevan erityisen kannustusmenettelyn nojalla lisätullietuuksia Moldova on täyttänyt ehdot, jotka liittyvät ihmisoikeuksia ja työntekijöiden oikeuksia, ympäristönsuojelua ja hyvää hallintoa koskevien keskeisten kansainvälisten yleissopimusten ratifiointiin ja tosiasialliseen täytäntöönpanoon. Sen varmistamiseksi, että Moldova säilyttää saavuttamansa edistystason, yksipuolisten lisätullietuuksien myöntäminen edellyttää Euroopan naapuruuspolitiikkaan kuuluvassa toimintasuunnitelmassa sekä kestävää kehitystä ja hyvää hallintoa koskevassa erityisessä kannustusmenettelyssä asetettujen prioriteettien ja ehtojen jatkuvaa täytäntöönpanoa ja noudattamista.(8) Lisäksi yksipuolisten tullietuuksien myöntäminen edellyttää sitä, että Moldova noudattaa tuotteiden alkuperää koskevia sääntöjä ja niihin liittyviä menettelyjä ja osallistuu tehokkaaseen hallinnolliseen yhteistyöhön yhteisön kanssa petosriskien ehkäisemiseksi.(9) Etuuskohtelun tilapäisen keskeyttämisen syitä ovat vakava ja toistuva etuuskohtelun edellytysten rikkominen, petos tai tuotteiden alkuperän varmentamiseen liittyvän hallinnollisen yhteistyön puuttuminen ja Moldovan puutteellinen sitoutuminen Euroopan naapuruuspolitiikkaan kuuluvassa toimintasuunnitelmassa asetettujen prioriteettien ja liitteessä II lueteltujen sopimusten täytäntöönpanoon.(10) On tarpeen säätää yhteisen tullitariffin mukaisten tullien käyttöönotosta sellaisten tuotteiden osalta, jotka komission tutkimuksen perusteella aiheuttavat tai uhkaavat aiheuttaa vakavia vaikeuksia samankaltaisten tai suoraan kilpailevien tuotteiden yhteisön tuottajille.(11) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 [4] IV osaston 2 luvun 2 jakson säännöksiä sovelletaan alkuperätuotteiden käsitteen määrittelemiseen, alkuperän todentamiseen ja hallinnollisen yhteistyön menettelyihin.(12) Järkiperäistämisen ja yksinkertaistamisen vuoksi on aiheellista säätää, että komissio voi tullikoodeksikomiteaa kuultuaan tehdä tähän asetukseen tarvittavat muutokset ja tekniset mukautukset, sanotun kuitenkaan rajoittamatta tässä asetuksessa säädettyjen erityistoimenpiteiden soveltamista.(13) Tämän asetuksen täytäntöön panemiseksi tarvittavat toimenpiteet olisi toteutettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [5] mukaisesti.(14) Moldovasta peräisin olevia tuotteita koskevien ehdotettujen toimenpiteiden käyttöönoton vuoksi Moldovan sisällyttäminen yhteisön yleiseen tullietuusjärjestelmään on turhaa. Sen vuoksi on aiheellista poistaa Moldova 27 päivänä kesäkuuta 2005 annetun neuvoston asetuksen (EY) N:o 980/2005 edunsaajien luettelosta sekä kestävää kehitystä ja hyvää hallintoa koskevan erityisen kannustusmenettelyn edunsaajamaiden luettelosta päätöksessä 2005/924/EY.(15) Nämä tuontimenettelyt olisi uusittava neuvoston asettamien edellytysten ja tämän asetuksen mukaisesti myönnetyistä menettelyistä saatujen kokemusten perusteella. Tämän vuoksi on aiheellista rajoittaa näiden menettelyjen voimassaoloaika niin, että se päättyy 31 päivänä joulukuuta 2012,ON ANTANUT TÄMÄN ASETUKSEN:1 artiklaTullietuusmenettelyt1. Muita kuin liitteen I taulukoissa 1 ja 2 lueteltuja Moldovasta peräisin olevia tuotteita saa tuoda yhteisöön ilman määrällisiä rajoituksia tai muita vaikutukseltaan vastaavia toimenpiteitä ja ilman tulleja ja muita vaikutukseltaan vastaavia maksuja.2. Moldovasta peräisin olevia tuotteita, jotka sisältyvät liitteeseen I, saa tuoda yhteisöön 3 artiklassa säädettyjen erityissäännösten mukaisesti.2 artiklaEdellytykset tullietuusmenettelyyn3. Oikeus hyödyntää 1 artiklalla käyttöön otettuja tullietuusmenettelyjä edellyttää sitä, että Moldovaa) noudattaa asetuksen (ETY) N:o 2454/93 IV osaston 2 luvun 2 jaksossa tarkoitettujen tuotteiden alkuperää koskevia sääntöjä ja niihin liittyviä menettelyjäb) noudattaa asetuksen (ETY) N:o 2454/93 121 ja 122 säädettyjä hallinnollisen yhteistyön menettelyjäc) sitoutuu tehokkaaseen hallinnolliseen yhteistyöhön yhteisön kanssa petosten ehkäisemiseksid) pidättäytyy ottamasta käyttöön uusia tulleja tai vaikutukseltaan vastaavia maksuja ja uusia määrällisiä rajoituksia tai vaikutukseltaan vastaavia toimenpiteitä yhteisöstä peräisin olevassa tuonnissa tai lisäämästä voimassa olevien tullien ja maksujen määriä tai ottamasta käyttöön mitään muita rajoituksia tämän asetuksen voimaantulopäivästäe) sitoutuu vuonna 2005 Moldovaa varten laaditussa Euroopan naapuruuspolitiikkaan kuuluvassa toimintasuunnitelmassa asetettujen prioriteettien täytäntöönpanoon, erityisesti tehokkaan talousuudistuksen osalta, sekäf) sitoutuu pitämään voimassa liitteessä II lueteltujen yleissopimusten ratifioinnin ja tehokkaan täytäntöönpanon ja hyväksyy, että sen täytäntöönpanotoimia valvotaan ja tarkastellaan säännöllisesti niiden yleissopimusten täytäntöönpanomääräysten mukaisesti, jotka se on ratifioinut.4. Komissio tarkastelee säännöllisesti 1 kohdan e alakohdassa tarkoitettujen yleissopimusten ratifioinnissa ja tosiasiallisessa täytäntöönpanossa saavutettua edistystä.5. Jos 1 kohdassa esitettyjä edellytyksiä ei noudateta, komissio voi toteuttaa toimenpiteitä 1 artiklassa säädettyjen menettelyjen keskeyttämiseksi tämän asetuksen 10 artiklan mukaisesti.3 artiklaTiettyjen maataloustuotteiden tariffikiintiöt ja hintakatot1. Liitteen I taulukossa 1 lueteltuja tuotteita saa tuoda yhteisöön ilman tulleja kyseisessä taulukossa asetettujen yhteisön tariffikiintiöiden rajoissa.6. Liitteen I taulukossa 2 lueteltuja tuotteita saa tuoda yhteisöön ilman tuontitullin arvotulliosuutta.3. Jos maataloustuotteiden tuonti aiheuttaa vakavia häiriöitä yhteisön markkinoilla ja niiden sääntelymekanismeissa, komissio voi toteuttaa aiheellisia toimenpiteitä kyseisiin tuotteisiin sovellettavassa yhteisön lainsäädännössä säädettyjen menettelyjen mukaisesti, sanotun kuitenkaan rajoittamatta tämän asetuksen muiden säännösten ja erityisesti 10 artiklan soveltamista.4 artiklaMaitotuotteiden tariffikiintiön täytäntöönpanoKomissio antaa nimikkeisiin 0401–0406 kuuluvia tuotteita koskevien tariffikiintiöiden täytäntöönpanoa koskevat yksityiskohtaiset säännöt maito- ja maitotuotealan yhteisestä markkinajärjestelystä annetun asetuksen (EY) N:o 1255/1999 [6] 42 artiklassa tarkoitettua menettelyä noudattaen.5 artiklaTariffikiintiöiden hallinnointiKomissio hallinnoi 3 artiklan 1 kohdassa tarkoitettuja ja liitteessä I lueteltuja tariffikiintiöitä, 4 artiklassa tarkoitettuja maitotuotteiden tariffikiintiöitä lukuun ottamatta, asetuksen (ETY) N:o 2454/93 308 a, 308 b ja 308 c artiklan mukaisesti.6 artiklaTariffikiintiöiden käyttöJäsenvaltioiden on varmistettava, että tuojilla on yhdenvertainen ja jatkuva mahdollisuus käyttää tariffikiintiöitä niin kauan kuin kiintiön käytettävissä oleva määrä sen sallii.7 artiklaToimivallan antaminenKomissio antaa 8 artiklan 2 kohdassa säädettyä menettelyä noudattaen tämän asetuksen soveltamiseen tarvittavat muut kuin 4 artiklassa tarkoitetut säännökset, erityisestia) yhdistetyn nimikkeistön koodien ja Taric-alanimikkeiden muutoksista johtuvat tarpeelliset muutokset ja tekniset mukautuksetb) yhteisön ja Moldovan välisten muiden sopimusten tekemisestä johtuvat tarvittavat mukautukset.8 artiklaHallintokomitea1. Komissiota avustaa neuvoston asetuksen (ETY) N:o 2913/92 [7] 248 a artiklalla perustettu tullikoodeksikomitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.9 artiklaYhteistyöJäsenvaltioiden ja komission on toimittava läheisessä yhteistyössä varmistaakseen, että tätä asetusta ja erityisesti sen 10 artiklan 1 kohdan säännöksiä noudatetaan.10 artiklaTilapäinen keskeyttäminen1. Jos komissio katsoo, että Moldovan osalta on riittävää näyttöä petoksista, väärinkäytöksistä taikka tuotteiden alkuperää koskevien sääntöjen ja niihin liittyvien menettelyjen järjestelmällisestä noudattamatta jättämisestä tai noudattamisen valvomatta jättämisestä sekä 2 artiklan 1 kohdassa tarkoitetun hallinnollisen yhteistyön puuttumisesta tai muiden 2 artiklan 1 kohdassa määriteltyjen edellytysten noudattamatta jättämisestä, se voi toteuttaa toimenpiteitä tässä asetuksessa säädetyn etuuskohtelun keskeyttämiseksi kokonaan tai osittain enintään kuuden kuukauden ajaksi sillä edellytyksellä, että se on ensina) ilmoittanut asiasta komitealleb) kehottanut jäsenvaltioita toteuttamaan sellaisia varotoimia, jotka ovat tarpeen yhteisön taloudellisten etujen turvaamiseksi ja/tai Moldovan saamiseksi noudattamaan tämän asetuksen 2 artiklan 1 kohtaac) julkaissut Euroopan unionin virallisessa lehdessä ilmoituksen, jossa todetaan, että on syytä epäillä, että Moldova ei sovella etuusmenettelyjä asianmukaisesti ja/tai ei noudata 2 artiklan 1 kohtaa, minkä vuoksi on kyseenalaista, onko sillä enää oikeutta tässä asetuksessa myönnettyihin etuihind) ilmoittanut Moldovalle tämän kohdan mukaisesti tehdyistä päätöksistä ennen niiden voimaantuloa.2. Jäsenvaltio voi saattaa komission päätöksen neuvoston käsiteltäväksi kymmenen päivän kuluessa. Neuvosto voi määräenemmistöllä päättää asiasta toisin 30 päivän kuluessa.3. Soveltamisen keskeyttämisajan päättyessä komissio päättää joko lopettaa väliaikaisen keskeyttämisen kuultuaan komiteaa tai jatkaa sitä 1 kohdassa säädetyn menettelyn mukaisesti.4. Jäsenvaltioiden on toimitettava komissiolle kaikki asiaankuuluvat tiedot, joilla voidaan oikeuttaa etuuskohtelun soveltamisen keskeyttäminen tai sen jatkaminen.11 artiklaSuojalauseke1. Jos Moldovasta peräisin olevaa tuotetta tuodaan yhteisöön siten, että samankaltaisten tai suoraan kilpailevien tuotteiden yhteisön tuottajalle aiheutuu tai uhkaa aiheutua vakavia vaikeuksia, yhteisen tullitariffin mukaiset tullit voidaan ottaa käyttöön uudelleen tälle tuotteelle milloin tahansa neuvoston komission ehdotuksesta tekemän päätöksen perusteella.2. Komissio tekee virallisen päätöksen tutkimuksen vireillepanosta kohtuullisen ajanjakson kuluessa jäsenvaltion pyynnöstä tai komission aloitteesta. Jos komissio päättää panna tutkimuksen vireille, se julkaisee asiaa koskevan ilmoituksen Euroopan unionin virallisessa lehdessä. Ilmoitus sisältää yhteenvedon saaduista tiedoista, ja siinä kehotetaan toimittamaan kaikki asiaan kuuluvat tiedot komissiolle. Siinä asetetaan määräaika, jonka kuluessa asianomaiset osapuolet voivat kirjallisesti esittää näkökantansa; määräaika voi olla korkeintaan neljä kuukautta ilmoituksen julkaisupäivästä.3. Komissio hankkii kaikki tarpeellisina pitämänsä tiedot, ja se voi tarkistaa saamansa tiedot Moldovalta ja mistä tahansa asiaan kuuluvasta lähteestä. Sen jäsenvaltion virkamiehet, jonka alueella tarkistus on määrä toteuttaa, voivat kyseisen jäsenvaltion pyynnöstä avustaa komissiota tarkistusten tekemisessä.4. Selvittäessään vakavien vaikeuksien esiintymistä komissio ottaa huomioon muun muassa seuraavat yhteisön tuottajia koskevat seikat siinä määrin kuin asiaa koskevaa tietoa on saatavilla:– markkinaosuus– tuotanto– varastot– tuotantokapasiteetti– kapasiteetin käyttöaste– työllisyys– tuonti– hinnat.5. Tutkimus on saatettava päätökseen kuuden kuukauden kuluessa 2 kohdassa tarkoitetun ilmoituksen julkaisemisesta. Komissio voi poikkeuksellisissa olosuhteissa ja kuultuaan komiteaa pidentää tätä määräaikaa 8 artiklan 2 kohdassa tarkoitettua menettelyä noudattaen.6. Komissio tekee päätöksensä kolmen kuukauden kuluessa 8 artiklan 2 kohdassa tarkoitettua menettelyä noudattaen. Päätös tulee voimaan kuukauden kuluessa sen julkaisemisesta.7. Jos välitöntä toimintaa vaativat poikkeukselliset olosuhteet tekevät tutkimuksen mahdottomaksi, komissio voi, ilmoitettuaan asiasta etukäteen komitealle, toteuttaa sellaisia suojatoimenpiteitä, jotka ovat ehdottoman välttämättömiä.12 artiklaMuutokset asetukseen (EY) 980/2005 ja komission päätökseen 2005/924/EY7. Poistetaan asetuksen (EY) N:o 980/2005 liitteessä I oleva maininta ’MD, Moldova’.8. Poistetaan päätöksen 2005/924/EY ainoassa artiklassa oleva maininta ’MD, Moldova’.13 artiklaSiirtymäsäännökset1. Asetuksella (EY) N:o 980/2005 vahvistetut yleiset tullietuudet myönnetään edelleen Moldovasta peräisin oleville tavaroille, jotka on luovutettu vapaaseen liikkeeseen yhteisössä ennen tämän asetuksen voimaantuloa seuraavan kolmannen kuukauden ensimmäistä päivää edellyttäen, ettäa) kyseisistä tavaroista on tehty ostosopimus ennen tämän asetuksen voimaantulopäivää jab) voidaan osoittaa tulliviranomaisia tyydyttävällä tavalla, että tavarat ovat lähteneet alkuperämaasta viimeistään tämän asetuksen voimaantulopäivänä.2. Tulliviranomaiset voivat katsoa, että 1 kohdan b alakohdan edellytys täyttyy, jos niille toimitetaan jokin seuraavista asiakirjoista:a) meri- tai sisävesikuljetuksen ollessa kyseessä konossementti, josta ilmenee, että lastaus on tapahtunut ennen tämän asetuksen voimaantulopäivääb) rautatiekuljetuksen ollessa kyseessä lähettäjämaan rautateiden ennen tämän asetuksen voimaantulopäivää hyväksymä rahtikirjac) maantiekuljetuksen ollessa kyseessä alkuperämaan tullitoimipaikan ennen tämän asetuksen voimaantulopäivää antama TIR-carnet (kansainvälinen maatiekuljetus) tai muu asianmukainen alkuperämaan tulliviranomaisten ennen kyseistä päivämäärää varmentama asiakirjad) ilmakuljetuksen ollessa kyseessä lentorahtikirja, josta ilmenee, että lentoyhtiö on ottanut tavarat vastaan ennen tämän asetuksen voimaantulopäivää.14 artiklaYhteisön eläinlääkintälainsäädännön soveltaminenTämän asetuksen säännökset eivät vaikuta rajoituksiin tai tuontisääntöihin, jotka sisältyvät yhteisön eläinlääkintälainsäädäntöön.15 artiklaVoimaantulo ja soveltaminenTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.Sitä sovelletaan (sen voimaantuloa seuraavan toisen kuukauden ensimmäisestä päivästä) 31 päivään joulukuuta 2012.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Neuvoston puolestaPuheenjohtajaLIITE ITUOTTEET, JOIHIN SOVELLETAAN 3 ARTIKLASSA TARKOITETTUJA MÄÄRÄLLISIÄ RAJOITUKSIA TAI HINTAKATTOJATavaran kuvauksen sanamuotoa on pidettävä ainoastaan ohjeellisena, joten etuusmenettely määräytyy tässä liitteessä CN-koodien kattavuuden mukaan, sanotun kuitenkaan rajoittamatta yhteisen nimikkeistön tulkintasääntöjen määräyksiä. Kun CN-koodin edessä on etuliite ”ex”, etuuskohtelu määritetään soveltamalla sekä CN-koodia että vastaavaa tuotteen kuvausta.1. Tuotteet, joihin sovelletaan vuotuisia tullittomia kiintiöitäJärjestys-numero | CN-koodi | Tavaran kuvaus | 2008 (1) | 2009 (1) | 2010 (1) | 2011 (1) | 2012 (1) |09.0504 | 0201– 0204 | Nautojen, kotieläimenä pidettävien sikojen sekä lampaiden ja vuohien tuore, jäähdytetty ja jäädytetty liha | 3 000 (2) | 3 000 (2) | 4 000 (2) | 4 000 (2) | 4 000 (2) |09.0505 | ex 0207 | Nimikkeeseen 0105 kuuluvan siipikarjan tuore, jäähdytetty tai jäädytetty liha ja muut syötävät osat, lukuun ottamatta alanimikkeeseen 0207.34 kuuluvia rasvamaksoja | 400 (2) | 400 (2) | 500 (2) | 500 (2) | 500 (2) |09.0506 | ex 0210 | Kotieläimenä pidettävien sikojen ja nautojen suolattu, suolavedessä oleva, kuivattu tai savustettu liha ja muut syötävät osat; kotieläimenä pidettävien sikojen ja nautojen lihasta tai muista osista valmistettu syötävä jauho ja jauhe | 400 (2) | 400 (2) | 500 (2) | 500 (2) | 500 (2) |09.4210 | 0401–0406 | Maitotuotteet | 1 000 (2) | 1 000 (2) | 1 500 (2) | 1 500 (2) | 1 500 (2) |09.0507 | 0407.00 | Kuorelliset linnunmunat | 90 (3) | 95 (3) | 100 (3) | 110 (3) | 120 (3) |09.0508 | ex 0408 | Kuorettomat linnunmunat ja munankeltuaiset, muut kuin ihmisravinnoksi soveltumattomat | 200 (2) | 200 (2) | 300 (2) | 300 (2) | 300 (2) |09.0509 | 1001.90.91 | Tavallinen vehnä | 25 000 (2) | 30 000 (2) | 35 000 (2) | 40 000 (2) | 50 000 (2) |09.0510 | 1003.00.90 | Ohra | 20 000 (2) | 25 000 (2) | 30 000 (2) | 35 000 (2) | 45 000 (2) |09.0511 | 1005.90 | Maissi | 15 000 (2) | 20 000 (2) | 25 000 (2) | 30 000 (2) | 40 000 (2) |09.0512 | 1601 00 91 ja 1601 00 99 | Makkarat ja niiden kaltaiset tuotteet, jotka on valmistettu lihasta, muista eläimenosista tai verestä; tällaisiin tuotteisiin perustuvat elintarvikevalmisteet | 500 (2) | 500 (2) | 600 (2) | 600 (2) | 600 (2) || ex 1602 | Muut valmisteet ja säilykkeet, jotka on valmistettu lihasta, muista eläimenosista tai verestä: - kanan (Gallus domesticus) lihasta, keittämättömät - kotieläimenä pidettävän sian lihasta - naudan lihasta, keittämättömät | | | | | |09.0513 | 1701.99.10 | Valkoinen sokeri | 20 000 (2) | 25 000 (2) | 30 000 (2) | 35 000 (2) | 45 000 (2) |09.0514 | 2204 21 ja 2204 29 | Tuoreista rypäleistä valmistettu viini, todellinen alkoholipitoisuus enintään 15 tilavuusprosenttia, muu kuin kuohuviini | 60 000 (4) | 70 000 (4) | 80 000 (4) | 100 000 (4) | 120 000 (4) |(1) 1 päivästä tammikuuta 31 päivään joulukuuta, paitsi vuonna 2008 asetuksen ensimmäisestä soveltamispäivästä 31 päivään joulukuuta. (2) Tonnia (nettopaino). (3) Miljoonaa yksikköä. (4) Hehtolitraa.2. Tuotteet, jotka vapautetaan tuontitullin arvotulliosuudestaCN-koodi | Tavaran kuvaus |0702 | Tuoreet tai jäähdytetyt tomaatit |0707 | Tuoreet tai jäähdytetyt kurkut |0709 90 70 | Tuoreet tai jäähdytetyt kesäkurpitsat |0709 90 80 | Latva-artisokat |0806 | Tuoreet tai kuivatut viinirypäleet |0808 10 | Tuoreet omenat |0808 20 | Päärynät ja kvittenit |0809 10 | Aprikoosit |0809 20 | Kirsikat |0809 30 | Persikat, myös nektariinit |0809 40 | Luumut ja oratuomenmarjat |LIITE IIPÄÄTÖKSEN 2 ARTIKLAN 1 KOHDAN E ALAKOHDASSA TARKOITETUT YLEISSOPIMUKSET1. Kansalaisoikeuksia ja poliittisia oikeuksia koskeva kansainvälinen yleissopimus2. Taloudellisia, sosiaalisia ja sivistyksellisiä oikeuksia koskeva kansainvälinen yleissopimus3. Kaikkinaisen rotusyrjinnän poistamista koskeva kansainvälinen yleissopimus4. Kaikkinaisen naisten syrjinnän poistamista koskeva yleissopimus5. Kidutuksen ja muun julman, epäinhimillisen tai halventavan kohtelun tai rangaistuksen vastainen yleissopimus6. Yleissopimus lapsen oikeuksista7. Yleissopimus joukkotuhontana pidettävän rikoksen ehkäisemiseksi ja rankaisemiseksi8. Yleissopimus, joka koskee työhön pääsemiseksi vaadittavaa vähimmäisikää (nro 138)9. Yleissopimus, joka koskee lapsityön pahimpien muotojen kieltämistä ja välittömiä toimia niiden poistamiseksi (nro 182)10. Yleissopimus, joka koskee pakkotyön poistamista (nro 105)11. Yleissopimus, joka koskee pakollista työtä (nro 29)12. Yleissopimus, joka koskee samanarvoisesta työstä miehille ja naisille maksettavaa samaa palkkaa (nro 100)13. Yleissopimus, joka koskee työmarkkinoilla ja ammatin harjoittamisen yhteydessä tapahtuvaa syrjintää (nro 111)14. Yleissopimus, joka koskee ammatillista järjestäytymisvapautta ja ammatillisen järjestäytymisoikeuden suojelua (nro 87)15. Yleissopimus, joka koskee järjestäytymisoikeuden ja kollektiivisen neuvotteluoikeuden soveltamista (nro 98)16. Kansainvälinen yleissopimus apartheid-rikoksen tukahduttamiseksi ja rankaisemiseksi17. Montrealin pöytäkirja otsonikerrosta heikentävistä aineista18. Vaarallisten jätteiden maan rajan ylittävien siirtojen ja käsittelyn valvontaa koskeva Baselin yleissopimus19. Hitaasti hajoavia orgaanisia yhdisteitä koskeva Tukholman yleissopimus20. Villieläimistön ja -kasviston uhanalaisten lajien kansainvälistä kauppaa koskeva yleissopimus21. Biologista monimuotoisuutta koskeva yleissopimus22. Cartagenan bioturvallisuuspöytäkirja23. Ilmastonmuutosta koskevan Yhdistyneiden Kansakuntien puitesopimuksen Kioton pöytäkirja24. Yhdistyneiden Kansakuntien huumausaineyleissopimus (1961)25. Psykotrooppisia aineita koskeva Yhdistyneiden Kansakuntien yleissopimus (1971)26. Huumausaineiden ja psykotrooppisten aineiden laitonta kauppaa vastaan tehty Yhdistyneiden Kansakuntien yleissopimus (1988)27. Korruption vastainen Yhdistyneiden Kansakuntien yleissopimusYKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS1. EHDOTUKSEN NIMI:Neuvoston asetus yksipuolisten tullietuuksien myöntämisestä Moldovalle sekä asetuksen (EY) N:o 980/2005 ja komission päätöksen 2005/924/EY muuttamisesta2. BUDJETTIKOHTA/-KOHDATLuku ja momentti: Momentti 120Kyseiseksi vuodeksi budjetoitu määrä: 16 431 900 000 (vuoden 2008 alustava talousarvioesitys)3. RAHOITUSVAIKUTUKSETEhdotuksella ei ole rahoitusvaikutuksiaEhdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin:(milj. euroa yhden desimaalin tarkkuudella)| |Budjettikohta | Tulo [8] | 12 kuukauden jakso, joka alkaa pp.kk.vvvv | [Vuosi n] |Momentti 120 | 1 125 000,00 € | 01/02(01)/2008 | 2008 |Momentti 120 | 1 125 000,00 € | 01/01/2009 | 2009 |Momentti 120 | 1 125 000,00 € | 01/01/2010 | 2010 |Momentti 120 | 1 125 000,00 € | 01/01/2011 | 2011 |Momentti 120 | 1 125 000,00 € | 01/01/2012 | 2012 |Toteutuksen jälkeen || [n+1] | [n+2] | [n+3] | [n+4] | [n+5] |Momentti … | | | | | |Momentti … | | | | | |4. PETOSTENTORJUNTAAsetuksen 10 artiklassa säädetään etuuskohtelun tilapäisestä keskeyttämisestä, jos komissio katsoo, että Moldovan osalta on riittävää näyttöä petoksista, väärinkäytöksistä taikka tuotteiden alkuperää koskevien sääntöjen ja niihin liittyvien menettelyjen järjestelmällisestä noudattamatta jättämisestä tai noudattamisen valvomatta jättämisestä sekä 2 artiklan 1 kohdassa tarkoitetun hallinnollisen yhteistyön puuttumisesta. Komissio voi 10 artiklassa määriteltyä menettelyä noudattaen toteuttaa toimenpiteitä tässä asetuksessa säädetyn etuuskohtelun keskeyttämiseksi kokonaan tai osittain enintään kuuden kuukauden ajaksi. Toimenpiteen keskeyttämisajan päättyessä komissio päättää joko lopettaa väliaikaisen keskeyttämisen 10 artiklan 1 kohdassa säädetyn menettelyn perusteella tai jatkaa keskeyttämistä.5. MUUT HUOMAUTUKSETTehdyn analyysin mukaan yksipuolisten lisätullietuuksien myöntäminen Moldovalle merkitsisi tullitulojen osalta arviolta noin 1 500 000 euron menetystä (nettomäärä 1 125 000 euroa). Tuonnin arvo Moldovasta vuonna 2006 oli noin 325 miljoonaa euroa, mikä on 0,03 prosenttia EU:n kokonaistuonnista. Moldovasta peräisin olevasta tuonnista vuonna 2006 noin 279 miljoonaa euroa eli 86 prosenttia tuli EU:hun ilman tulleja, joko MNF-nollatullilla (suosituimmuusasema) tai GSP-nollatullilla (yleinen tullietuusjärjestelmä). Loput 46 miljoonaa euroa eli 14 prosenttia tuotiin positiivisilla tariffeilla.Jäljellä olevasta tuonnista, josta vielä peritään tullia, tullitulon menetys tulee vihannestuotteiden (II jakso) ja elintarvikejalosteiden (IV jakso) EU-tuonnista, jossa oikeuden etuuskohteluun saa helpommin. Noin 90 prosenttia Moldovasta peräisin olevasta II jaksoon kuuluvasta tuonnista on viljaa (HS10). IV jaksoon kuuluvasta tuonnista pääosa on juomia, etyylialkoholia ja etikkaa (HS22), jotka tuodaan positiivisin tullein; tästä tuonnista viini on pääosassa. Suurimmat muutokset tullituloissa tapahtuvat todennäköisesti siis viljan ja viinin tuonnissa.Asianomaisten viljatuotteiden MFN-tullit ovat 95 euroa/1 000 kg (HS 100190) ja 93 euroa/1 000 kg (HS 100300). Näiden rinnalla esiintyvät kuitenkin MNF-kiintiöt (12€/1 000 kg ja 16€/1 000 kg), joiden puitteissa lähes kaikki Moldovan viljan vienti tapahtuu. Viiniä koskeva EU:n tuontitulli riippuu viinilajista. Noin 80 prosenttiin tuodusta viinistä sovelletaan tullia, jonka suuruus on 13,1 €/hehtolitra. Muuhun tuontiin sovellettava tulli on 15,4 €/hehtolitra ja 18,6 €/hehtolitra. Jos oletetaan, että EU:hun vuonna 2006 tuotuun viljan määrään (vehnä 26 801 tonnia, ohra 23 275 tonnia) ja viinin määrään (65 370 hehtolitraa) sovellettaisiin tullittomia kiintiöitä ehdotetun asetuksen mukaisesti, tullitulojen menetykseksi arvioidaan suunnilleen 1,5 miljoonaa euroa. Luku on alle 0,5 prosenttia Moldovasta EU:hun tulevan tuonnin kokonaisarvosta ja alle kymmenesosaprosentti EU:n kokonaistullitulosta.Yksipuolisten lisätullietuuksien myöntäminen Moldovalle saattaisi myös saada aikaan vientiä ehdotukseen sisältyvissä tuoteluokissa, joita ei ole otettu huomioon arviossa, koska hypoteettista tuloa, jonka tuleva vienti saattaisi tuottaa, ei voida pitää tullitulon menetyksenä.[1] EYVL L 181, 24.6.1998, s. 1.[2] EUVL L 337, 22.12.2005, s. 50.[3] EUVL L 169, 30.6.2005, s. 1, asetus sellaisena kuin se on muutettuna komission asetuksella (EY) N:o 606/2007 (EUVL L 141, 2.6.2007, s. 4).[4] EYVL L 253, 11.10.1993, s. 1, asetus sellaisena kuin se on viimeksi muutettuna komission asetuksella (EY) N:o 214/2007 (EUVL L 62, 1.3.2007, s. 6).[5] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 1).[6] EYVL L 160, 26.6.1999, s. 48.[7] EYVL L 302, 19.10.1992, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).[8] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.--------------------------------------------------